離夷陵移舟至水西將遵陸霧甚咫尺不辨舟人失津退數里遇渡船引而至岸有山在蒙籠中乃觀音臺也過姜詩村飯士門鋪晚宿油榨有山名四面頗佳
作者：王十朋
朝代：宋

paragraphs: 至喜亭前曉霧迷，櫓聲離岸眩東西。
疑游神女行雲峽，忽到姜詩躍鯉溪。
午飯驛亭同蓐食，夜眠村店類雞栖。
眼中四面青山好，從此登天路不低。